Van Rensburg deel top tennisadvies | News24
Van Rensburg deel top tennisadvies
=Christo van Rensburg, Logan Heyns en Reghardt van der Merwe. Foto: VERSKAF
'n Ongelooflike eer het Logan Heyns van Laerskool Albertyn die afgelope week te beurt geval toe sy en haar afrigter, Reghardt van der Merwe, deur Christo van Rensburg, 'n oud-Albertyner, top tennis-advies gekry het.
Van Rensburg was vir 'n aantal jare Suid-Afrika se nommer een tennisspeler. Hy was ook nommer 19 op die wêreld se ATP enkelspelranglys. Daarbenewens het hy en sy dubbelsmaat, Paul Annacone, ook die nommer een posisie op die ATP se dubbelsranglys beklee.
Van Rensburg woon tans in Austin, Texas en is betrokke by tennisafrigting. Hy besit ook 'n maatskappy wat tennisklere ontwerp en vervaardig.
Hy kuier tans by sy broer, Anton, 'n afge-trede onderwyser van Laerskool Albertyn op Uitenhage. Van Rensburg keer môre terug na die Verenigde State van Amerika.